bse
స్టాక్‌ మార్కెట్లపై ఉద్రిక్తతల ఎఫెక్ట్‌
ముంబయి, మే 24: భారత్‌ పాక్‌ ఉద్రిక్తతలు స్టాక్‌ మార్కెట్లపై ప్రభావంచూపించాయి. నిఫ్టీ 9400 వద్ద ముగిస్తే సెన్సెక్స్‌ 200 పాయింట్లు దిగజారిం ది. ఫార్మారంగ స్టాక్స్‌ మంగళవారం నాటిట్రేడింగ్‌ లో భారీ నష్టాలు చవిచూసాయి. ఇటీవలి లాభాల స్టాక్స్‌నుంచి ఇన్వెస్టర్లు అమ్మకాలకు మొగ్గుచూపిం చడం భారత్‌ ఆర్మీ పాకిస్థాన్‌ మిలిటరీ పోస్టులపై దాడులు వంటివి కొంత మార్కెట్లను ఒత్తిళ్లకు గురి చేసాయి. అలాగే మాంచెస్టర్‌ ఉగ్రదాడులు కూడా మార్కెట్లపై ఒత్తిడిపెంచాయి. సెన్సెక్స్‌ 205 పాయింట్లు క్షీణించి 30,365వద్ద స్థిరపడితే నిఫ్టీ 52పాయింట్లు దిగువన 9386వద్ద స్థిరపడింది. ఇక బిఎస్‌ఇ మిడ్‌క్యాప్‌,స్మాల్‌క్యాప్‌ సూచీలుసైతం ఒకటిశాతం చొప్పున దిగజారాయి. ఇన్వెస్టర్లు అప్ర మత్తంగా వ్యవహరించారని ఫార్మారంగం ఎక్కువ పోటీతోపాటు రాబడులు తక్కువతో ఎక్కువ ఒత్తిళ్ల కు లోనయినట్లు జియోజిత్‌ ఫైనాన్షియల్‌ సేవల సంస్థ విభాగాధిపతి వినోద్‌నాయర్‌అన్నారు. మారుతిసుజుకి, ఎంఅండ్‌ఎం, టాటాస్టీల్‌, విప్రో, హీరోమోటోకార్ప్‌ వంటిసంస్థలు సెన్సెక్స్‌లో లాభ పడ్డాయి. అదానిపోర్టులు, సిప్లా,సన్‌ఫార్మా, గెయిల్‌ సంస్థలు ఎక్కువ వెనుకబడ్డాయి. ఫార్మాంగస్టాక్స్‌ ఎక్కువ నష్టపోయాయి. నిఫ్టీఫార్మా సూచి వరుసగా ఆరోరోజునష్టాల్లో ఊగిసలాడింది. ఈసూచి మూడు శాతం దిగజారింది. సన్‌ఫార్మా, అరబిందో, సిప్లా కంపెనీలుకూడా అదేదారిలో నడిచాయి. సన్‌ఫార్మా షేరుధర 6శాతం దిగజారి 601.50కి చేరింది. అరబిందోఫార్మా ఐదుశాతం దిగజారింది. జిందాల్‌ స్టీల్‌ అండ్‌పవర్‌ నాలుగుశాతం దిగజారింది. ఎప్‌ఎంసిజి స్టాక్స్‌ రెండు ట్రేడింగ్‌లలో లాభాలు కొంత తగ్గాయి. నిఫ్టీ ఎఫ్‌ఎంసిజి సూచి 1శాతం దిగజారింది. ఐటిసి, డాబర్‌ ఇండియా ఒకటిశాతం, 1.2శాతం క్షీణించింది. ప్రభుత్వరంగంలోని గెయిల్‌ 5.8శాతం క్షీణించింది. ఐటిరంగంలో స్టాక్స్‌ ఆటో రంగ స్టాక్స్‌ టెక్‌ మహీంద్ర వంటివి ఒకటిశాతం లాభపడింది. మారుతిసుజుకి 2.8శాతం లాభపడిం ది. అంతర్జాతీయంగా కూడా స్టాక్‌ మార్కెట్లు మాంచెస్టర్‌ ఉగ్రదాడులతో ఒత్తిళ్లకులోనయ్యాయి. ఆసియా పసిఫిక్‌ ప్రాంతంలోని జపాన్‌ బయటి షేర్లు లాభాలు కరిగిపోయాయి. జపాన్‌నిక్కీ కూడా 0.2శాతం దిగజారింది. మాంచెస్టర్‌ దాడి జరిగినా యూరోస్టాక్స్‌ 600 సూచి 0.2శాతం పెరిగింది. జర్మనీ డాక్స్‌ 0.3శాతం పెరిగింది. యూరోజోన్‌ బ్లూచిప్‌ కంపెనీలు 0.6శాతం పెరిగాయి.చైనా సిఎస్‌ఐ 300 సూచి లాభనష్టాలమధ్య ఊగిస లాడింది. చివరకు 0.3శాతం లాభపడింది. షాంఘై కాంపోజిట్‌ 0.5శాతం దిగజారితే హాంకాంగ్‌ హ్యాంగ్‌సెంగ్‌ 0.15శాతం నష్టపోయింది. ========= బులియన్‌ కొనుగోళ్లకు జిఎస్‌టి భయం! న్యూఢిల్లీ, మే 23: భారత్‌ బంగారం దిగుమతులు రెండో అర్ధసంవత్సరంలో 313.8టన్నులవరకూ ఉంటాయని మొదటి అర్ధసంవత్సరంతో పోలిస్తే 60 శాతం పెరిగినట్లవుతుందని నిపుణుల అంచనా. జిఎస్‌టిముందస్తు కొనుగోళ్లతో పోలిస్తే దిగుమతులు ఈ పండగ సీజన్‌లో కొంతమేరతగ్గాయి. సాంప్రదాయ బద్ధంగా పండగసీజన్లలో దిగమతులు పెరుగుతాయి.అలాగే రెండో అర్ధ సంవ త్సరంలో ఎప్పుడూ పెరుగుతాయి. జూలై ఒకటవ తేదీనుంచి జిఎస్‌టి అమల వుతున్నందున జ్యూయెలర్లు, వ్యాపారులుతమతమ వద్ద నిల్వలను పెంచుకునే ప్రయత్నంచేస్తారు. భారత్‌ బంగారం దిగుమతులు సహజంగానే రెండో అర్ధ భాగంలో పెరుగుతాయి. పెళ్ళిల్లు, పండుగలు దీపా వళి, దసరా వంటి సందర్భంగా కొనుగోళ్లు పెంచు తారు. జిఎస్‌టిపరంగా ఈఏడాది అమలయితే కొంత మేర పన్నులు పెరుగుతాయి. అలాగే అమెరికా పరం గాను, మరికొంత రాష్ట్రాలపరంగాను సుంకాలను అదనంగా చెల్లించుకోవాల్సి ఉంటుంది. అయితే పండగసీజన్‌నాటి కొనుగోళ్ల రష్‌ రానున్న కాలంలో ఉండకపోవచ్చని పసిడిశుద్ధి కేంద్రాలు, ముద్రణాల యాల సంఘం కార్యదర్శి జేమ్స్‌జోస్‌ వెల్లడించారు. ఏప్రిల్‌నెలలో బంగారం దిగుమతులు ప్రభావమే ఇందుకు కీలకమని చెపుతున్నారు. జిఎస్‌టి అమలు కు వస్తున్నందున ఎక్కువ పన్నలు ఉండే అవకాశం ఉందని ఇప్పటికే బులి యన్‌రంగం భావిస్తోంది. అందుకే డిమాండ్‌కూడా తగ్గుతూ వస్తున్నది. భారత్‌ బంగారం దిగుమతులు మొదటి ఆర్ధ సంవత్సరంలో 450 టన్నులకు ఉంటా యి. 2016 ఇదేకాలంనాటి దిగుమతులకంటే రెట్టింపు ఉంటాయని జిఎఫ్‌ఎం ఎస్‌ సీనియర్‌ విశ్లేషకులు సుధీష్‌ నంబియాత్‌ పేర్కొన్నారు. రెండో అర్ధభాగం లో మాత్రం దిగుమతులు 250 టన్నులకు పడిపోతాయని అంచనావేసారు. ఐదేళ్ల సగటుతోపోలిస్తే 40శాతం తగ్గుతుందని ఆయన వెల్లడించారు. 2016 రెండో అర్ధభాగంలో 313.8 టన్నులు దిగుమతి అయ్యాయి. అదేసంవత్సరం మొదటి ఆరునెలలతోపోలిస్తే 60శాతం పెరిగాయని నంబియాత్‌ అన్నారు. ప్రతి ఏటా రెండో అర్ధసంవత్సరంలో కొనుగోళ్ల రద్దీ అంతగా ఉండదు. అంత ర్జాతీయధరలు మాత్రమే కొంత మద్దతునిస్తుంటాయని వీటికితోడు ఎక్ఛేంజి ట్రేడెడ్‌ఫండ్స్‌ కొంతమేర ధరలను సర్దుబాటుచేయగలమని ముంబై కేంద్రంగా ఉన్న ఒక డీలర్‌ వెల్లడించారు. బంగారం దిగుమతు లు రానున్నకాలంలో 50 టన్నులకు తగ్గుతాయని రిఫైనరీస్‌ అసోసియేషన్‌ కార్యదర్శి జోస్‌ వెల్లడిం చారు. ఏప్రిల్‌నెలలో 85 టన్నుల నుంచి కొంత తగ్గు తుందని దీనివల్ల భారత్‌ వాణిజ్యలోటును కట్టడి అవుతుందని నిపుణుల అంచనా. శుద్ధిచేయని బంగా రం దిగుమతులు కూడా ఈఅర్ధసంవత్సరంలో కొంత తగ్గుతాయని, కొత్త నిబంధనలు ప్రకారం బిఐఎస్‌ ధృవీకృత రిఫైనరీలు మాత్రమే జూన్‌ ఒకటవ తేదీ నుంచి బంగారం దిగుమతులు చేసు కునే అవకాశం ఉందని జోస్‌ వెల్లడించారు. బిఐఎస్‌ ధృవీకరణ పొందేందుకు రిఫైనరీలకు కనీసం ఆరునెలల వ్యవధి పడు తోందని, ఎక్కువశాతం చిన్న రిఫైనరీలు అందువల్లనే గుర్తింపును తెచ్చుకోలే కోతున్నాయని ఆయన అన్నారు. 2016లో భారత్‌ 142టన్నుల శుద్ధిచేయని బంగారాన్ని దిగుమతిచేసుకున్నట్లు ప్రపంచ పసిడి మండలి అంచనావేసింది.